**ԱՄՓՈՓԱԹԵՐԹ**

**Հայաստանի Հանրապետության կառավարության 2018 թվականի դեկտեմբերի 13-ի թիվ 1467-Ն որոշման մեջ փոփոխություններ կատարելու մասին**

|  |  |  |  |  |
| --- | --- | --- | --- | --- |
| **N** | **Առարկության, առաջարկության հեղինակը: Գրության ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Կատարված փոփոխություններ** |
|  | **ՀՀ ֆինանսների նախարարություն**  **01/2-3/12981-2020**  **30-08-2020** | Սկզբունքային առարկություններ չկան։ Հարկումից խուսափելու ռիսկերի ավելացման և դրանց նկատմամբ արդյունավետ հարկային վարչարարության իրականացման տեսանկյունից կարևորում ենք նաև նախագծի վերաբերյալ ՀՀ պետական եկամուտների կոմիտեի դիրքորոշումը։ | Ընդունվել է ի գիտություն |  |
|  | **ՀՀ պետական եկամուտների կոմիտե**  **01/3-3/55477-2020**  **27-08-2020** | «Հայաստանի Հանրապետության կառավարության 2018 թվականի դեկտեմբերի 13-ի N1467-Ն որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ ՀՀ պետական եկամուտների կոմիտեն իր դիրքորոշումը հայտնել է 27.03.2020թ. թիվ 01/3-3/17372-2020 գրությամբ:  Հայտնում ենք նաև, որ շահութահարկով հարկման բազայի որոշման նպատակով համախառն եկամտից նվազեցվող՝ գույքի փաստաթղթերով հիմնավորված կորուստների նվազեցման կարգավորումները սահմանված են ՀՀ հարկային օրենսգրքի 122-րդ հոդվածով: Նշված հոդվածի՝  - 1-ին մասի համաձայն՝ ռեզիդենտ շահութահարկ վճարողի և մշտական հաստատութ-յան միջոցով ՀՀ-ում գործունեություն իրականացնող ոչ ռեզիդենտ շահութահարկ վճարողի հարկման բազայի որոշման նպատակով համախառն եկամտից նվազեցվում են գույքի բնա-կան կորուստները՝ նույն հոդվածի 2-րդ մասով սահմանված կարգով, ինչպես նաև գույքի՝ փաստաթղթերով հիմնավորված որակական, պատահական, տեխնոլոգիական և (կամ) այլ կորուստները՝ նույն հոդվածի համապատասխանաբար 3-7-րդ մասերով սահմանված կարգով,  - 2-րդ մասի համաձայն՝ գույքի բնական կորուստը համախառն եկամտից նվազեցվում է Կառավարության սահմանած չափը չգերազանցող չափով՝ այդ կորստի տեղի ունենալու կամ այդ կորուստը հայտնաբերելու հարկային տարվա ընթացքում: Նույն մասի կիրառության իմաստով՝ գույքի բնական կորուստ է համարվում գույքի պահպանության կամ տեղափոխության ընթացքում ֆիզիկաքիմիական, մեխանիկական կամ կենսաբանական գործոնների ազդեցությամբ պայմանավորված՝ գույքի քաշի, չափի, ծավալի և (կամ) քանակի նվազումը: Կառավարության կողմից բնական կորստի չափ սահմանված չլինելու կամ բնական կորստի չափը Կառավարության սահմանած չափը գերազանցելու դեպքում համախառն եկամուտը այդ կորստի չափով (բնական կորստի չափը Կառավարության սահմանած չափը գերազանցելու դեպքում՝ գերազանցող չափով) չի նվազեցվում,  - 3-րդ մասի համաձայն՝ գույքի՝ փաստաթղթերով հիմնավորված որակական կորուստը համախառն եկամտից նվազեցվում է այդ կորստի տեղի ունենալու կամ այդ կորուստը հայտնաբերելու հարկային տարվա համախառն եկամտի 1%-ը չգերազանցող չափով՝ տվյալ հարկային տարվա ընթացքում: Նույն մասի կիրառության իմաստով՝ գույքի որակական կորուստ է համարվում պիտանիության (պահպանման) ժամկետ ունեցող ապրանքի պիտա-նիութ¬յան (պահպանման) ժամկետի սպառման կամ ժամանակի ընթացքում մաշվածության և (կամ) քայքայման արդյունքում գույքի սպառողական հատկանիշների անկման կամ օրենսգրքով կամ ՀՀ օրենքներով սահմանված դեպքերում ապրանքի մատակարարման արգելք¬ների կամ սահմանափակումների առաջացման արդյունքում շրջանառությունից հանվող գույքը կամ ապրանքը,  - 8-րդ մասի համաձայն՝ նույն հոդվածի 3-6-րդ մասերով սահմանված՝ կորուստների փաստաթղթավորման կարգը սահմանում է Կառավարությունը:  Հարկման բազայի որոշման նպատակով համախառն եկամտից նվազեցվող շինարարության բնագավառում առաջացող բնական կորուստների չափերը սահմանված են ՀՀ կառավարության 13.12.2018թ. N1467-Ն որոշման N2 հավելվածով: Նշված հավելվածի՝  - 1-ին կետի համաձայն՝ նույն հավելվածով սահմանվում են հարկման բազայի որոշման նպատակով համախառն եկամտից նվազեցվող Հայաստանի Հանրապետության շինարա-րութ¬յան բնագավառում առաջացող բնական կորուստների չափերը, որոնք հետևանք են արտադրանքի ֆիզիկաքիմիական հատկությունների, օդերևութաբանական գործոնների ազդեցության, ոչ կատարյալ տրանսպորտային միջոցների օգտագործման, ինչպես նաև կարող են առաջանալ նյութերի ընդունման, պահպանման և շինարարության համար բացթողման ժամանակ,  - 2-րդ կետի համաձայն՝ նույն հավելվածի կիրառության իմաստով շինարարության բնագավառում առաջացող բնական կորուստներին չեն վերաբերում շինարարությունում ստանդարտների, տեխնիկական պայմանների, տեխնիկական շահագործման և պահպան-ման կանոնների պահանջների խախտման հետևանքով առաջացած կորուստները:  Հաշվի առնելով վերը նշված կարգավորումները՝ հայտնում ենք, որ գույքի բնական կորուստը, որպես կանոն, գույքի երկարատև պահպանման ընթացքում, ինչպես նաև տրանսպորտային միջոցներով տեղափոխությունների իրականացման ժամանակ ֆիզիկաքիմիական, մեխանիկական կամ կենսաբանական գործոնների ազդեցությամբ պայմանավորված՝ գույքի քաշի, չափի, ծավալի և (կամ) քանակի նվազումն է: Այդ իսկ պատճառով, գույքի բնական կորուստների նորմաներ ՀՀ կառավարության 13.12.2018թ. N1467-Ն որոշման N2 հավելվածով նախատեսված են միայն շինարարության ոլորտի համար:  Շինարարության ոլորտից տարբերվող այլ ոլորտներում, այդ թվում՝ առևտրական (առք ու վաճառքի) գործունեություն իրականացնողների, ներմուծող-վաճառող ընկերությունների մոտ ապրանքների (այդ թվում՝ շինարարական ապրանքների) պահպանման և տեղափոխության ժամանակ ֆիզիկաքիմիական, մեխանիկական կամ կենսաբանական գործոնների ազդեցությամբ պայմանավորված կորուստները ևս նվազեցվում են համախառն եկամտից, սակայն վերջիններս վերագրվում են ոչ թե բնական կորուստներին, այլ որակական կորուստներին և որպես որակական կորուստ նվազեցվում համախառն եկամտից՝ բայց ոչ ավելի, քան հարկային տարվա համախառն եկամտի 1%-ը:        Այդ նկատառումից ելնելով՝ ՀՀ պետական եկամուտների կոմիտեն շինարարության ոլորտից տարբերվող այլ ոլորտներում, այդ թվում՝ առևտրական (առք ու վաճառքի) գործունեություն իրականացնողների, ներմուծող-վաճառող ընկերությունների մոտ ապրանքների (տվյալ դեպքում՝ շինարարական ապրանքների) կորուստները բնական կորուստներին վերագրելու առաջարկը գտնում է ոչ նպատակահարմար: Նման առաջարկի ընդունումը համանման պայմաններում գտնվող այլ առևտրական (առք ու վաճառքի) գործունեություն իրականացնողների, ներմուծող-վաճառող ընկերությունների մոտ կարող է ձևավորել սպասումներ և պահանջներ՝ իրենց համար ևս նման կորուստները բնական կորուստներին վերագրելու համար: | Չի ընդունվել  Չի ընդունվել  Չի ընդունվել | Համաձայն ՀՀ կառավարության 2018 թվականի դեկտեմբերի 13-ի N 1467-Ն որոշման 1-ին կետի 2-րդ ենթակետի՝ հարկման բազայի որոշման նպատակով համախառն եկամտից նվազեցման են ենթակա շինարարության բնագավառում նույն որոշման 2-րդ հավելվածի համաձայն հաշվարկված բնական կորուստները։ Այսինքն՝ բացի այն օբյեկտներից, որոնց գծով հնարավոր է իրականացնել բնական կորուստների նվազեցում, ՀՀ կառավարության որոշմամբ սահմանափակվել է բնական կորուստների նվազեցման ոլորտը՝ նախատեսելով միայն շինարարության բնագավառը։ Մինչդեռ, ՀՀ հարկային օրենսգրքի 122-րդ հոդվածի և ՀՀ կառավարության վերոնշյալ որոշման տրամաբանությունից բխում է, որ շինարարական նյութերի գծով հաշվարկվող բնական կորուստները ոչ թե կոնկրետ գործունեության ոլորտին, այլ այդպիսի գույքին բնորոշ հատկանիշ են՝ կապված դրա ֆիզիկաքիմիական, մեխանիկական կամ կենսաբանական գործոնների ազդեցությամբ պայմանավորված՝ քաշի, չափի, ծավալի կամ քանակի նվազման հետ և ենթակա են բնական կորուստների չափերի հաշվարկման՝ վերջինիս մատակարարման շղթայի բոլոր փուլերում։  ՀՀ հարկային օրենսգրքի 122-րդ հոդվածի 2-րդ մասի համաձայն՝ գույքի բնական կորուստ է համարվում գույքի պահպանության կամ տեղափոխության ընթացքում ֆիզիկաքիմիական, մեխանիկական կամ կենսաբանական գործոնների ազդեցությամբ պայմանավորված՝ գույքի քաշի, չափի, ծավալի և (կամ) քանակի նվազումը, իսկ նույն հոդվածի 3-րդ մասի համաձայն՝ գույքի որակական կորուստ է համարվում պիտանիության (պահպանման) ժամկետ ունեցող ապրանքի պիտանիության (պահպանման) ժամկետի սպառման կամ ժամանակի ընթացքում մաշվածության և (կամ) քայքայման արդյունքում գույքի սպառողական հատկանիշների անկման կամ Օրենսգրքով կամ Հայաստանի Հանրապետության օրենքներով սահմանված դեպքերում ապրանքի մատակարարման արգելքների կամ սահմանափակումների առաջացման արդյունքում շրջանառությունից հանվող գույքը կամ ապրանքը: Տվյալ դեպքում նախագծով առաջարկվող փոփոխությունը, որը հնարավորություն է ընձեռում շինարարական նյութերի բնական կորուսների չափերը հաշվարկել՝ չսահմանափակելով դրանք միայն շինարարության բնագավառով, առավելապես վերաբերում է ՀՀ հարկային օրենսգրքով սահմանված գույքի բնական կորուստին։  Շինարարության բնագավառում օգտագործվող նյութերի պահպանության և տեղափոխության ընթացքում առաջացող բնական կորուստների չափով հարկման բազայի որոշման նպատակով համախառն եկամտից նվազեցում իրականացնելու հնարավորությունը սահմանափակել՝ նույն որոշման 1-ին մասի 2–րդ կետով սահմանելով միայն շինարարության բնագավառը, առավել անհավասար պայմաններ է ստեղծում այն տնտեսավարողների համար, որոնք չեն համարվում շինարարության ոլորտում գործունեություն ծավալող, սակայն գործունեության ընթացքում նույն պայմաններով իրականացնում են հավելված 2-ում թվարկված՝ շինարարության բնագավառում օգտագործվող նյութերի պահպանություն և տեղափոխություն և հնարավորություն չունեն նույն սահմանված ապրանքների նկատմամբ կիրառելու բնական կորուստների չափերը։ Օրինակ, գործող պայմաններով՝ շինարարական մի շարք նյութերի՝ շինարարության բնագավառից տարբերվող ոլորտում գործունեություն իրականացնող տնտեսավարողի կողմից տեղափոխման (մատակարարման) ընթացքում առաջացող կորուստները չեն նվազեցվում որպես բնական կորուստներ և չեն կարող վերագրվել որակական կորուստին, մինչդեռ, բնական կորուստները նվազեցվում են շինարարության բնագավառում գործունեություն իրականացնող տնտեսավարողի կողմից տեղափոխման դեպքում։ |
|  | **ՀՀ արդարադատության նախարարություն**  **01/27.1/23258-2020**  **14-10-2020** | Նախագծի վերաբերյալ առաջարկություններ չկան։ |  |  |
|  | **ՀՀ պետական եկամուտների կոմիտե**  **01/3-3/68269-2020**  **27-10-2020** | «Հայաստանի Հանրապետության կառավարության 2018 թվականի դեկտեմբերի 13-ի N1467-Ն որոշման մեջ փոփոխություններ կատարելու մասին» ՀՀ կառավարության որոշ-ման նախագծի վերաբերյալ ՀՀ պետական եկամուտների կոմիտեն իր դիրքորոշումը հայտնել էր 27.03.2020թ. N01/3-3/17372-2020 և 26.08.2020թ. N01/3-3/55477-2020 գրություններով՝ նպատակահարմար չհամարելով շինարարության ոլորտից տարբերվող այլ ոլորտներում ևս շինարարական նյութերի կորուստները բնական կորուստներին վերագրելու առաջարկը։  Նախագծով առաջարկվում է որոշման ամբողջ տեքստում «շինարարության բնագավառում առաջացող բնական կորուստների» բառերը փոխարինել «շինարարական նյութերի բնական կորուստների» բառերով՝ համապատասխան հոլովաձևերով։ Ըստ հիմնավորման, ներկայումս, ի տարբերություն որոշման 1-ին մասով սահմանված մնացած ուղղությունների, 2-րդ ուղղությամբ (շինարարության բնագավառում առաջացող բնական կորուստների չափերը) սահմանվում է գործունեության բնագավառը՝ սահմանափակելով դրանից դուրս, սակայն նույն ապրանքների պահպանությամբ կամ տեղափոխմամբ զբաղվող տնտեսավարողներին՝ հարկման բազայի որոշման նպատակով համախառն եկամտից բնական կորուստների չափով նվազեցում իրականացնելու հնարավորությունը։  ՀՀ կառավարության 13.12.2018թ. N1467-Ն որոշման 2-րդ հավելվածով սահմանված են հարկման բազայի որոշման նպատակով համախառն եկամտից նվազեցվող ՀՀ շինարարության բնագավառում առաջացող բնական կորուստների չափերը, որոնք հետևանք են արտադրանքի ֆիզիկաքիմիական հատկությունների, օդերևութաբանական գործոնների ազդեցության, ոչ կատարյալ տրանսպորտային միջոցների օգտագործման, ինչպես նաև կարող են առաջանալ նյութերի ընդունման, պահպանման և շինարարության համար բացթողման ժամանակ: Անհրաժեշտ ենք համարում նշել, որ հավելվածի 4-րդ կետով նյութերի տեղափոխման ժամանակ գույքի բնական կորուստների չափի որոշման համար որպես տեղափոխվող նյութի ծավալ հիմք է ընդունվում դրա բնական մեծությունը (քմ, խմ, տ և այլն), որն ընդունվում է տրանսպորտային բեռնագրերով գործարան-պատրաստողից մինչև պահպանման վայրը (պահեստ, բազա, շինարարական հրապարակ) և պահպանման վայրից մինչև օբյեկտ։ Նշվածը ևս վկայում է որոշմամբ սահմանված կարգավորման այն նպատակադրման մասին, որ բնական կորուստների չափերը նախատեսված են շինարարության բնագավառի համար։  Վերոնշյալ նկատառումներից ելնելով՝ առաջարկում ենք ՀՀ կառավարության 13.12.2018թ. N1467-Ն որոշման 2-րդ հավելվածում կատարել համապատասխան փոփոխություններ, որոնց արդյունքում կարգավորումները կիրառելի կլինեն նաև շինարարության ոլորտից տարբերվող այլ ոլորտներում, այդ թվում՝ առևտրական (առք ու վաճառքի) գործունեություն իրականացնողների, ներմուծող-վաճառող ընկերությունների համար: | Ընդունվել է ի գիտություն |  |